section_heading: Karijera
paragraph_text: Vujčić je rođen u južnom hrvatskom gradiću Vrgorcu. Prvi profesionalni nastup imao je u sezoni 1995./96. za Split, prešavši iz juniora istoga kluba. Igrao je tamo sve do sezone 2000./01., s brojem 7 na leđima, isto kao i Toni Kukoč u danima provedenim u splitskoj košarci. Vujčić je nastupio dva puta u finalu hrvatskoga prvenstva, 57 puta u Euroligi, te 28 u Kupu Raimunda Saporte.